《春溪恶寄孙常川》
宋代·戴表元

春溪恶，日日春风吹过客。
千车万辙不相嫌，一客歌来吹倒却。
万人借问客为谁，咸淳朝士今布衣，
声名欲隐人自知。君不闻孙兴公，
逃乱走入黎州峰。子孙百世居峰下，
往往翰墨余仙风。鹑衣藿食何足耻，
头白河清吾亦俟。向来南面五马车，
只饮西山一盂水。青牛处处迷行踪，
白鹤归来余故宫。道逢樵客知去过错，
迟君不来三日晚。溪水犹能作吴语，
似续君家遂初赋。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》